钦定古今图书集成/历象汇编/庶征典/第017卷 > 《管窥辑要》 > 明
## 钦定古今图书集成/历象汇编/庶征典/第017卷 > 《管窥辑要》 > 明

### 太祖吴元年春正月绛州天鼓鸣

按：《明昭代典则》云云。

### 洪武元年八月六日夜京师天鸣

按：《明通纪》云云。

洪武二十一年七月，天鸣。

按：《江南通志》云云。

### 宪宗成化七年天鼓鸣

成化九年三月，山东昼晦。

按：《大政记》云云。

按《山东通志》：“成化九年春三月，兖州昼晦，逾二时乃
霁。”　又按《山东通志》：成化九年三月四日，济南长山、
邹平、临邑等县昼晦。

### 孝宗弘治六年十二月屯留天鼓鸣

按：《山西通志》云云。

弘治十年五月，天鸣，求《直言》。

按：《大政记》云云。

弘治十二年，“河曲天鼓鸣。”

按：《山西通志》云云。

弘治十五年十一月，云南昼晦。

按：《大政记》云云。

按《明昭代典则》：“弘治十五年十一月，云南昼晦五日，
敕南京刑部侍郎樊莹考察云贵诸吏，罢遣千馀人。”

### 武宗正德元年春正月天鸣

按：《大政记》云云。

正德四年，天鼓鸣。

按《湖广通志》：“正德四年春，枣阳天鼓鸣。”

正德七年，天鼓鸣。

按《陕西通志》：“正德七年五月，汉中府天鼓鸣。”

正德十年，天鼓鸣。

按《广西通志》：“正德十年冬十二月十五日，天鼓鸣；
正德十一年，天裂。”

按《湖广通志》：“正德十一年七月初五鼓，巴陵东南天
裂，长三丈馀，红光刺人。”

正德十四年，平阳昼晦。

按《山西通志》：“正德十四年己卯春三月，平阳昼晦，对
面人不相见。”

### 世宗嘉靖二年天鼓鸣

按《广西通志》：“嘉靖二年甲申冬十月，庆远天鼓鸣。十
二月二十六日巳时，西南方天鼓鸣，如雷震地。
嘉靖四年，昼晦。”

按《云南通志》：“嘉靖四年四月朔，蒙化昼晦，自巳至未
方霁。”

嘉靖六年，天鼓鸣。

按《盛京通志》：“嘉靖六年四月辛酉，天鼓鸣。辛未夜，天
鼓鸣，星明如昼。”

按《云南通志》：“嘉靖六年四月辛酉，天鼓鸣。”

嘉靖八年，天爆。

按《湖广通志》：“嘉靖八年，江陵夜，天爆有声。”

嘉靖二十七年，天鼓鸣。

按《广东通志》：“嘉靖二十七年夏六月，惠州天鼓鸣七
日七夜。”

嘉靖三十四年，天鼓鸣。

按《浙江通志》：“嘉靖三十四年，嘉兴天鼓鸣。”

嘉靖三十五年，昼晦。

按《云南通志》：“嘉靖三十五年三月，霑益昼晦如夜。
嘉靖三十六年，天鼓鸣，天开”

按《山西通志》：“嘉靖三十六年春二月，沁州天鼓鸣，天
开。是月二十六日夜二更，天鼓鸣，天开数丈，逾时方
合。”

嘉靖四十二年，天鼓鸣。

按《山西通志》：“嘉靖四十二年春二月，泽州天鼓鸣。”
嘉靖四十五年，天开

按《湖广通志》：“嘉靖四十五年八月，华容县西，忽天开
日𩰚。”

### 穆宗隆庆元年天裂

按《山西通志》：“隆庆元年，绛州天裂。”

隆庆四年，昼晦。

按《四川通志》：“隆庆四年夏四月朔日，綦江昼晦，自午
至未方明。”

隆庆五年，天鼓鸣。

按《明昭代典则》。“隆庆五年十一月庚子，天鼓鸣”
按《江西通志》。“隆庆五年十月夜半，天鼓鸣。”〈按昭代典则及湖广

《通志》皆作十一月，此独作“十月” ，疑“纪载” 之讹。

按《湖广通志》：“隆庆五年十一月，岳州城西天鸣如砻
磨声，自寅时起至辰刻定。”

隆庆六年，天鼓鸣。

按《山西通志》：“隆庆六年，泽州天鼓鸣，猗氏陨火，夜有
光如轮，坠于王鉴村杨氏之家。”

### 神宗万历元年绛州天裂

按：《山西通志》云云。

万历三年，昼晦。

按《云南通志》：“万历三年四月朔，大理昼晦，自巳至未
乃霁。”

万历二十一年，天鼓鸣。

按《云南通志》：“万历二十一年二月，天鼓鸣于永昌，自
子至寅方止。”

万历二十七年，天鸣按《云南通志》：“万历二十七年七月夜，天鸣云南东南，
次日昼晦至午。”

万历三十年天鼓鸣。

按《山西通志》：“万历三十年，河曲天鼓鸣。”

万历三十二年七月，天鼓鸣。九月，天裂。

按《陕西通志》：“万历三十二年九月十一日夜半，天忽
东西断裂，南北若疋练，食顷复合如故。”

按《四川通志》：“万历三十二年七月二十三日辰时，成
都诸郡邑天鼓鸣，白雾迷天，有火下流，至地始灭。”
万历三十五年，天鼓鸣，天开

按《山西通志》：“万历三十五年春，潞安武乡天鼓鸣。九
月，平阳东南天开，光芒灼闪。占主天罗地网，兵事之
象。”

按《福建通志》：“万历三十五年七月，天鼓鸣。”

万历三十六年春二月，天鼓鸣。

按：《山西通志》云云。

万历三十七年六月，天鼓鸣。

按：《福建通志》云云。

万历三十八年，“沁州天开。”

按：《山西通志》云云。

万历四十四年，天鼓鸣。

按《山西通志》：“万历四十四年春正月，广昌天鼓鸣。”

### 光宗泰昌元年春天裂九月天裂有声十二月天变色

按《陜西通志》：“泰昌元年春，渭南灵阳五鼓时见天裂
数丈。”

按《广西通志》：“泰昌元年九月二十二日，天鼓鸣天裂，
闪光如昼，有声如雷。”

按《四川通志》：“泰昌元年十二月初八日，天色红黑如
夜，自辰至酉方散。”

### 熹宗天启四年天鼓鸣

按《山东通志》：“天启四年冬十月二十五日戌时，天鼓
鸣，起东南迄西北，有声如雷。”

### 愍帝崇祯元年全陜天赤如血

按《绥寇纪略》：“崇祯元年三月二十五日五鼓，全陜天
赤如血，巳时渐黄，日始出。”

崇祯四年，天震。

按《陕西通志》：“崇祯四年冬至夜五鼓，天震一声如炮，
火光迸裂，须臾落地如弓状，移时没。”

按《江西通志》：“崇祯四年九月十六日，天鼓鸣。”

崇祯七年三月初二日，“黄州昼晦。”

十年三月，陕西天鼓鸣，真定昼晦。

按：以上俱《绥寇纪略》云云。

崇祯十一年，天鼓鸣。

按《山西通志》：“崇祯十一年春二月，沁州天鼓鸣。二十
三日清明节天鼓昼鸣。是年先旱后饥。”

崇祯十二年，天鼓鸣。

按《绥寇纪略》：“崇祯十二年二月，四川保宁府天鼓鸣。
又是月十七日，易州白石口南城天声自北起至南，
次日从东北起至西南，皆晴。日无云，风亦甚缓，其响
如雷，又似桴鼓声。”

崇祯十三年，天鼓鸣，变色。

按《陕西通志》：“崇祯十三年四月甲申，天鼓鸣。五月至
七月，每晨天红如赭。”

按《四川通志》：“崇祯十三年夏四月，天鼓响。”

崇祯十四年二月山西“偏头关天鼓鸣国。”

按：《绥寇纪略》云云。

崇祯十六年，天鼓鸣。

按《山西通志》：“崇祯十六年冬十一月，静乐天鼓鸣。”

六月来，常阴不雨　　　　　。《明赵南星》。

轻阴散暑无虚日，小雨牵愁每片时。祗为云霓常𩰚
战，坐令天地有乖离。低飞石燕应旋落，数叫班鸠亦
自疑。禾黍将秋犹未种，百年生计在《东菑》。

《河图稽命征》：“帝刘即位百七十年，太阴在庚辰，江充
诡其变，天鸣地坼。”

《晋书张祚传》：“祚僭称帝位，其夜天有光如车盖，声若
雷霆，震动城邑。”

《前赵录》：“刘曜六年正月天裂，广一丈馀，长五十丈。”
《北燕录》：“冯跋夜梦天门开，神光赫然，烛于庭中。”
《陈书。高祖本纪》，高祖夜尝梦天开数丈，有四人朱衣

庙，而天久阴不霁，侍御史崔浑奏：陛下复国，当正唐
家位号，称天下心。奈何尚告武氏庙？请毁之，复唐宗
庙。”帝嘉纳。是日诏书下，雰翳澄駮，咸以为天人之应。
《李宗闵传》：李训、郑注用事，劾宗闵阴结驸马都尉沈
𥫃等求宰相，乃贬宗闵潮州司户参军事。𥫃逐柳州，
韦元素等悉流岭南，亲信并斥。时训、注欲以权市天
下，凡不附己者，皆指以二人党逐去之，人人骇栗。连
月雺晦，帝乃诏“宗闵、德裕姻家门生故吏，自今一切
不问，所以慰安中外。”尝叹曰：“去河北贼易，去此朋党
难。”

《闻奇录》：“羊袭吉，状元之子，少时庭中乘凉，忽见天开，
其内云霞澒洞，楼阁参差，光明下照山岳。袭吉惊惧，
逡巡乃闭。袭吉勤于书写，仡仡不倦，今尚在，年逾八
十矣。”

《辽史太宗本纪》：“会同八年三月，围晋兵于白团卫村。
是夕大风，晋军诸将皆奋出战，辽军却数百步，风益
甚，昼晦如夜。苻彦卿以万骑横击辽军，不利。”

陆游《南唐书卢文进传》：“文进在金陵，为客言昔陷契
丹，尝猎于郊，遇昼晦如夜，星纬灿然，大骇。偶得一北
人，问之，曰：‘此谓之’”“日何足异。顷自当复。”良久，果如
其言。日方午也。

《宋史哲宗昭慈圣献孟皇后传》：“后废，侍御史董敦逸
奏言，中宫之废，事有所因，情有可察。诏下之日，天为
之阴翳，是天不欲废后也。”

《乐郊私语》：“己亥秋九月晦，余晓诣嘉禾。时晓星犹在
树杪，忽西南天裂数十百丈，光焰如猛火，照彻原野。
一时村犬皆吠，宿鸟飞鸣。余谛观其裂处，蝡蝡而动，
中复大明，若金融于冶铸者，少时方合。操舟者谓余
曰：‘此天开眼也’。”彼不知天者至尊，裂者极祸，关系岂
藐小乎哉？

《南窗纪谈》：王文正公遗事：公幼时见天门开，中有公
姓名，弟旭乘间问之，公曰：“要待死后墓志写上言。”不
知此言虽不足据，亦可见其实有是事矣。庞庄敏公
帅延安日，因冬至奉祠家庙，斋居中夜，恍忽间见天
象成文云：庞某后十年作相，当以仁佐天下。凡十三
字，注视久之方灭。公因作诗记之云：“冬至子时阳已
生，道随阳长物欲萌。星辰赐告铭心骨，愿以宽章辅
太平。”手缄之，题曰《斋诚家纪》之诗藏其曾孙益如处，
用小粉笺，字札极草草。按《实录》，自庆历元年初分陕
西四路，公与韩忠献、范文正、王圣源三公俱为帅，至
皇祐三年登庸，适十年。夫天道远矣，而告人谆谆如
此，理固有之，不可尽诘。

《贤奕编》永新水窗刘先生，宋末将赴省试，夜忽见天
若有崩裂状，叹曰：“天下事不可为矣！”遂反归，道遇神
卒，挟一策，问所如。卒曰：“吾奉上帝命，摄诸应死者，出
手册示之，册首即先生名，下注‘三刀下死’。”神卒曰：“吾
视若为善士为，若改下为不？”遂去无迹。先生自是避
山中。一日，出往邑城，遇元兵猝至，死者狼藉道路，先
生乃伏匿乱尸中，被贼斮三刀，幸未断胫，得善药，越
夕始苏，人咸谓天活焉。

《癸辛杂识》：“咸淳癸酉十月，李祥甫庭芝自江陵被召
至京口。一日午后，忽见天裂，见其中军马旗帜甚众，
始红旗，继而皆黑旗，凡一，茶顷乃合，见者甚众。”
《西樵野记》：“弘治辛酉闰七月二十一日午后，阴云密
布，迷漫欲雨者然，俄闻空中哄然有声，约二刻乃止，
识者以为天愁。”

《明外史懿文太子标传》：“洪武二十四年八月，敕太子
巡抚陕西。帝意欲都陕西，先遣太子相宅。既行，谕曰：
‘一旬久阴不雨，占有阴谋，宜慎举动，严宿卫，施仁布
惠，以回天意’。”

《列朝诗集》：“许天锡字启衷，历吏、礼二垣给事中。居谏
垣七八载，谔谔敢言。尝因天变建言两京五品以下
官，六年一考察内官，敕司礼监会同内阁考察，严加
裁革。于是京官考察著为令，惟内官不行。”

《山西通志》：“嘉靖二十七年，猗氏见天开百俊里王鉴
村杨锦妻范氏，半夜发付次子联芳考试，天开西北
见玉帝二神将。后联芳登第。”

《老子》下篇：“天无以清将恐裂。”

《佛国记》：“精舍处方四十步，虽复天震地裂，此处不动。”
《路史》：“土石自天，星陨如雨，或夜明逾昼，或越裂崩陀，
则天有时而毁矣。